User:SHALIK1985/sandbox

'''श्री आदर्श उच्च मा.वि. दिगाम गुल्मी'''

२०१७ साल जेष्ठ ३१ गते दिगाम को अमराइमा श्री अनन्त प्राथमिक बिद्यालय को नाम बाट स्थापना भएको सो बिद्यालय २०१७ साल मङ्सिर २५ गते श्री नेपाल रास्ट्रीय जनता प्राथमिक बिद्यालय नामाकरण गरी दिगाम ३ कालिकानगरमा सारिएको थियो । साथै २०२३ मा बिद्यालयलाइ स्थानीय  अभिभाबक को साधारण सभा गरी निम्न माध्यमिक सम्म बनाउने निर्णय गरे अनुसार सो बिद्यालयको नाम परिवर्तन गरी आदर्श निम्न माध्यमिक बिद्यालय बनाइएको थियो ।

२०३८ मा माध्यमिक र २०६३ मा उच्च माध्यमिक गर्दै २०६५ साल यता बिद्यालयमा बिएड र बि.बि.एस. सम्म अध्यापन गराइन थालिएको छ । कर्मचारी संख्या २८ भएको सो बिद्यालयमा सरकारी दरबन्दी भने जम्मा १७ को रहेको छ । स्थानीय जन-श्रमदान बाटनै सबै सम्भब भएको बताउदै अहिले चलिरहेको क्याम्पस तथा दश जोड २ का साथै कक्षा ८ अंग्रेजी माध्यमको पढाइ पनि निजि श्रोत देखी नै भैरहेको छ ।

बिज्ञापन प्रयोगशाला,कम्प्युटर शिक्षा,खेल मैदान,पुस्तकालय,खानेपानि र शौचालय को उचित ब्याबस्था गरिएको सो क्याम्पस गुल्मीको ग्रामीण मुटु मानिने स्थान दिगाममा गुल्मीका प्राय स्थान तथा छिमेकी जिल्ला पाल्पा र अर्घाखाँचीका केही स्थान बाट अबलोकन गर्न सकिन्छ। बिद्यालय नजिक रहेका २ कालिका मन्दिर सो बिधालय र स्थानका लागि आकर्षक को केन्द्र बिन्दु हो ।

सो बिधालयको नामाकरण सम्बन्धमा एउटा प्रसँग भने अत्यन्त रमाइलो छ । बिद्यालयको नाम राख्ने क्रममा जसले राम्रो र उचित नाम प्रस्ताब गर्छ

उसलाई १ रुपैया पुरस्कार राखिएको थियो । सोही प्रावधान अनुसार श्री आदर्श निम्न माध्यमिक बिद्यालय भनेर सोही गाउका भिमलाल पाण्डे ले प्रस्ताब राखेपछि सर्ब सहमति ले पारित गरि २०२२ साल मा उक्त नाम राखी भिमलाल पाण्डे लाइ रुपैया १ पुरस्कार दिइएको थियो ।

बिधालयको शैक्षिक स्तर, भौतिक सेवा सुविधा तथा वार्षिक नतिजा उत्तिकै सन्तोष जनक र प्रसम्शा गर्न लायक छ ।